ועדת הכנסת, כנסת 24, פרוטוקול מספר 91, 2022-05-09 10:00

ניר אורבך: בוקר טוב.

ניר אורבך: אני מתכבד לפתוח את ישיבת ועדת הכנסת, הישיבה הראשונה לכנס זה.

ניר אורבך: היום יום שני, ח' באייר התשפ"ב, 9 במאי 2022.

ניר אורבך: הסעיף הראשון על סדר-היום: בקשת יושב-ראש הכנסת, בהתאם לסעיף 22 לתקנון הכנסת, לאפשר לנשיאת הפרלמנט האירופי לשאת דברים במליאת הכנסת ביום שני, כ"ב בסיוון התשפ"ב, 23 במאי 2022.

ניר אורבך: מזכיר הכנסת, דן מרזוק, בבקשה.

דן מרזוק: ב-23 במאי תבקר בכנסת נשיאת הפרלמנט האירופי, הגברת רוברטה מצולה, יושב-ראש הכנסת מבקש לאפשר לה לנאום במליאת הכנסת בשפתה.

דן מרזוק: לשם כך, בהתאם לתקנון הכנסת, נדרש אישור של ועדת הכנסת.

דן מרזוק: אני רק אומר שבעבר נאמו במליאת הכנסת נשיאי הפרלמנט האירופי, שלושה נשיאים נאמו בכנסת, נאום רביעי אושר כאן בוועדה, אבל לא יצא לפועל בעקבות פגרת בחירות שיצאנו אליה בשנת 2019.

דן מרזוק: הוועדה מתבקשת לאשר את בקשתו של יושב-ראש הכנסת.

ניר אורבך: תודה רבה אדוני.

ניר אורבך: מישהו מחברי הכנסת רוצה להעיר?

ניר אורבך: אז נעבור להצבעה.

ניר אורבך: מי בעד?

ניר אורבך: ירים את ידו.

ניר אורבך: מי נגד?

ניר אורבך: מי נמנע?

ניר אורבך: בעד אישור הבקשה – פה אחד

ניר אורבך: פה אחד קיבלנו את הבקשה.

ניר אורבך: תודה רבה לך אדוני.

ניר אורבך: בהצלחה לך ולכולנו.

ניר אורבך: נעבור כעת לסעיף ב', הקמת ועדה משותפת לוועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

ניר אורבך: אני אקרא את ההצעה עם שמות חברי הכנסת והאיושים המוצעים לפי סיעות.

ניר אורבך: בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע התש"ע-2009, מוצע להקים ועדה משותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה לשם פיקוח על חלקים שונים של יישום החוק ואישור של תקנות וצווים לפיו.

ניר אורבך: הוועדה המשותפת תהיה בת תשעה חברים, שלושה מכל ועדה, לפי ההרכב הבא: מטעם ועדת החוקה, חוק ומשפט יכהנו חברי הכנסת: גלעד קריב, שיכהן כיושב-ראש הוועדה, אורי מקלב ואוסאמה סעדי.

ניר אורבך: מטעם ועדת הפנים והגנת הסביבה יכהנו חברי הכנסת: לימור מגן תלם, נציג סיעת הציונות הדתית וחבר הכנסת מוסי רז.

ניר אורבך: מטעם ועדת המדע והטכנולוגיה יכהנו חברי הכנסת: נציג סיעת הליכוד, חברת הכנסת טטיאנה מזרסקי וחבר הכנסת יוסי שיין.

ניר אורבך: מישהו רוצה להעיר משהו לפני שנעבור להצבעה?

ניר אורבך: כן, ארבל.

ארבל אסטרחן: אני רוצה רק לומר בקצרה, ההרכב של הוועדה קבוע בחוק שציין היושב-ראש, הוא מגדיר את ועדת הכנסת המשותפת ועדה משותפת לוועדת החוקה, פנים ומדע.

ארבל אסטרחן: לפי התקנון, צריך להתייעץ עם יושבי-ראש הוועדות בקביעת ההרכב.

ארבל אסטרחן: כידוע, אין יושב-ראש לוועדת המדע, לכן ההתייעצות נעשתה רק עם יושבי-ראש ועדת החוקה וועדת הפנים, אבל יש ועדת מדע ולכן אפשר היה למנות חברים ממנה.

ארבל אסטרחן: הוועדה נקבעה כוועדה של תשעה חברים ולכן היחס הוא חמישה-ארבעה לטובת הקואליציה.

ניר אורבך: תודה רבה, ארבל.

ניר אורבך: חבר הכנסת גינזבורג, רצית להעיר משהו?

איתן גינזבורג: כן, אני הייתי מציע לגבי ההרכב לחכות קצת ולראות אם יש דיוקים לגביו.

איתן גינזבורג: אם אפשר לחכות עם ההצבעה.

ניר אורבך: בסדר, אנחנו נדחה את ההצבעה למועד מאוחר יותר במהלך היום.

ארבל אסטרחן: וגם צריך לשים לב שיש פה נציגים לסיעות שלא נתנו חברים.

ניר אורבך: כן, ראינו, סיעת הציונות הדתית וסיעת הליכוד.

ארבל אסטרחן: כך נעשה בוועדות משותפות אחרות בלית ברירה.

איתן גינזבורג: הם יכולים להגיד שהם – למרות שהם לא חברים?

ארבל אסטרחן: לא, כי חבר בוועדה משותפת חייב להיות חבר באחת הוועדות.

ניר אורבך: בוועדה עצמה.

ניר אורבך: אני אמשיך כרגע בשאר הסעיפים על סדר-היום ותעדכנו אותי אם אפשר לעבור להצבעה.

החוק הבאות: << נושא >> 1.

החוק הבאות: הצעת חוק העונשין (תיקון מס' 144 והוראות שעה) (החמרת הענישה בעבירות אלימות נגד קטין או חסר ישע), התשפ"ב-2021 (מ/1479) << נושא >>

ניר אורבך: אני עובר לסעיף ד', פניית יושב-ראש ועדת החוקה, חוק ומשפט למיזוג הצעות החוק הבאות: 1.

ניר אורבך: הצעת חוק העונשין (תיקון מס' 144 והוראות שעה) (החמרת הענישה בעבירות אלימות נגד קטין או חסר ישע), התשפ"ב-2021 (מ/1479); 2.

ניר אורבך: הצעת חוק העונשין (תיקון - עבירת תקיפה בנסיבות מחמירות על ידי אחראי על קטין), התשפ"א-2021 (פ/988/24), של חברת הכנסת מירב בן ארי.

ניר אורבך: חבר הכנסת קריב, אתה רוצה לומר מספר מילים?

ניר אורבך: בסדר גמור.

ניר אורבך: ההצבעה היא הצבעה טכנית, אנחנו נעבור כעת להצבעה.

ניר אורבך: מי בעד המיזוג?

ניר אורבך: ירים את ידו.

ניר אורבך: שלושה.

ניר אורבך: בעד אישור מיזוג הצעות החוק – פה אחד

ניר אורבך: פה אחד קיבלנו את הבקשה.

ניר אורבך: נעבור כעת לסעיף ה': קביעת ועדה לדיון בהצעת חוק יסוד: זכויות בהליך הפלילי (מ/1523).

ניר אורבך: המלצת הלשכה המשפטית היא ועדת חוקה, חוק ומשפט.

ניר אורבך: נשמעו הצעות במליאה להעביר את הצעת החוק גם לוועדה לקידום מעמד האישה או לוועדה לענייני ביקורת המדינה.

ניר אורבך: ההמלצה היא להעביר לוועדת חוקה, חוק ומשפט.

ניר אורבך: מי בעד להעביר לוועדת חוקה, חוק ומשפט?

ניר אורבך: ירים את ידו.

ניר אורבך: בעד העברת הדיון בהצעת החוק לוועדת החוקה, חוק ומשפט – פה אחד

ניר אורבך: פה אחד.

ניר אורבך: תודה רבה.

ניר אורבך: חבר הכנסת קריב, תודה רבה שכיבדת אותנו בנוכחותך.

ניר אורבך: אנחנו חוזרים כעת לסעיף ג': הקמת ועדה משותפת לוועדת החוץ והביטחון וועדת העבודה והרווחה, לפי חוק שירות הקבע בצבא הגנה לישראל (גמלאות).

ניר אורבך: אני אקריא כעת את ההצעה להצבעה, כולל האיוש: בהתאם לסעיף 10(א)(5)(ג) לחוק שירות הקבע בצבא הגנה לישראל (גמלאות), מוצע להקים ועדה משותפת של ועדת החוץ והביטחון וועדת העבודה והרווחה שתעסוק בגיל המזכה נגדים בקצבת פרישה.

ניר אורבך: הוועדה המשותפת תהיה בת עשרה חברים, חמישה מכל ועדה, לפי ההרכב הבא – מטעם ועדת החוץ והביטחון יכהנו חברי הכנסת: רם בן ברק, שיכהן כיושב-ראש הוועדה, נציג סיעת הליכוד, חברת הכנסת נירה שפק, חבר הכנסת איתן גינזבורג וחבר הכנסת מאיר פרוש.

ניר אורבך: מטעם ועדת העבודה והרווחה יכהנו חברי הכנסת: נציג סיעת ש"ס, חברת הכנסת אפרת רייטן מרום, חברת הכנסת אלינה ברדץ' יאלוב, חבר הכנסת יצחק פינדרוס וחברת הכנסת מיכל רוזין.

ניר אורבך: אני אקרא בקשה: יושבת-ראש ועדת העבודה והרווחה ביקשה ממני להדגיש כי בהקמת הוועדה המשותפת אין כדי להשפיע על הדיון שאמור להתקיים כאן בשאלה איזו ועדה מוסמכת לדון בהצעת החוק בנושא הגדלות הרמטכ"ל.

ניר אורבך: אנחנו מדברים פה כרגע רק על הנגדים.

ניר אורבך: זו סוגיה נפרדת ושונה שעוסקת בגובה הקצבה ולא בעצם הזכאות, ולכן ההחלטה על הקמת הוועדה המשותפת המתחייבת מכוח הוראה מפורשת בחוק, לא תשפיע על הוועדה שתדון בתיקוני חקיקה ראשית.

ניר אורבך: לכן אנחנו שוב מדגישים, זה עוסק רק בגיל המזכה נגדים בקצבת פרישה.

ניר אורבך: ארבל בבקשה – כן?

ניר אורבך: יופי.

ניר אורבך: חבר הכנסת גינזבורג?

ניר אורבך: נעבור להצבעה.

ניר אורבך: מי בעד?

ניר אורבך: ירים את ידו.

ניר אורבך: בעד אישור הקמת הוועדה המשותפת – פה אחד

ניר אורבך: פה אחד.

ניר אורבך: תודה רבה.

ניר אורבך: נעבור לסעיף ו': בקשת יושב-ראש ועדת החוץ והביטחון להקדמת הדיון בהצעת חוק קליטת חיילים משוחררים (תיקון מס' 24), התשפ"ב-2022 (מ/1455), לפני הקריאה השנייה והשלישית.

ניר אורבך: איתן, בבקשה.

ניר אורבך: חבר הכנסת גינזבורג.

איתן גינזבורג: ועדת החוץ והביטחון סיימה את הדיון בהצעת החוק לקליטת חיילים משוחררים.

איתן גינזבורג: מכיוון שהדבר הזה מאוד מאוד חשוב כדי לאפשר לאותם חיילים לצאת לאזרחות, ללמוד, לקבל את המענק, מה שמכונה "ממדים ללימודים", אנחנו מבקשים להקדים את הדיון כדי לאפשר להצעת החוק הזאת לעלות כמה שיותר מהר ולאפשר לאותם חיילים את הזכאות שלה הם זכאים.

איתן גינזבורג: כי כל עוד החוק לא עובר נמנעת מהם הזכאות, ולכן יש חשיבות גם להקדים את הדיון וגם להעביר את החוק כמה שיותר מהר עם כמה שפחות הסתייגויות כדי שנוכל להעביר את התקציבים האלה לדיון, לחיילים.

איתן גינזבורג: תודה.

ניר אורבך: תודה רבה, חבר הכנסת גינזבורג.

ניר אורבך: אנחנו נעבור כעת להצבעה.

ניר אורבך: מי בעד?

ניר אורבך: ירים את ידו.

ניר אורבך: בעד הקדמת הדיון בהצעת החוק – פה אחד

ניר אורבך: פה אחד.

ניר אורבך: תודה רבה.

ניר אורבך: אנחנו חוזרים לסעיף ב'.

ניר אורבך: אני אקריא שוב: הקמת ועדה משותפת לוועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.

ניר אורבך: מי בעד?

ניר אורבך: ירים את ידו.

ניר אורבך: בעד אישור הקמת הוועדה – פה אחד

ניר אורבך: פה אחד.

ניר אורבך: תודה רבה.

ניר אורבך: הוועדה תצא להפסקה.

ניר אורבך: נחזור ב-10:20.

ניר אורבך: אני מחדש את ישיבת הוועדה, אנחנו כעת בסעיף ז' לסדר-היום.

ניר אורבך: נציג משרד האוצר, גל ברנס, בבקשה.

גל ברנס: גל ברנס, אגף תקציבים.

גל ברנס: שר האוצר והממשלה מבקשים מוועדת הכנסת בהתאם לסעיף 81(ג) לתקנון הכנסת כי ועדת הכנסת תחליט על קיצור תקופת ההנחה ותקדים את הדיון בהצעת חוק מענק אומיקרון לעסקים; וכן, בהתאם לסעיף 88(ב) לתקנון הכנסת, מבקשים להתיר את הקריאה השנייה בהצעת החוק ביום הנחתה על שולחן הכנסת.

גל ברנס: מטרת ההצעה היא לתת סיוע להערכתנו למעל 100,000 עסקים לפגיעה שהייתה בתקופת האומיקרון בחודשים ינואר ופברואר.

גל ברנס: אם יהיו שאלות נוספות, אני ארחיב.

ניר אורבך: תודה רבה.

ניר אורבך: חבר הכנסת גינזבורג, אתה רוצה לומר משהו?

איתן גינזבורג: הייתי רוצה לשאול מה הולך להיות במהלך הזה?

איתן גינזבורג: הוא מה הוא טומן בחובו?

גל ברנס: המענק מבוסס על מענקים קודמים, אבל שילבנו את כלל המענקים הקודמים שניתנו בעבר – הוצאות קבועות, ארנונה ומענק סוציאלי למענק אחד.

גל ברנס: הוא מתבסס על מנגנון ההוצאות הקבועות שהיה בעבר, יינתן על ידי רשות המיסים.

גל ברנס: הגדלנו את מענק ההוצאות הקבועות בכ-30% בממוצע כדי לשקף את כלל המענקים.

גל ברנס: הוא אמור להינתן באופן לא בירוקרטי בסדר גודל של בין אלפי שקלים לעסקים קטנים עד 600,000 ש"ח לעסקים גדולים.

גל ברנס: רק לשם המחשה, לכל העסקים עד 300,000 יינתנו סכומים פיקס כדי שהמענק יינתן בצורה לא בירוקרטית, בין 3,000 שקל לעסקים של עד 50,000 ש"ח, ועד 8,100 ש"ח לעסקים במחזור של כ-300,000 ש"ח.

גל ברנס: זו הגדלה של כ-35% למענקים האלה.

גל ברנס: לכל מי שמעל 300,000 ש"ח ניתן מענק לפי נוסחה שמשקפת את ההוצאות הקבועות של העסק, וכעת במענק הזה, גם 15,000 ש"ח נוספים בהתאם להוצאות הקבועות בפועל ותוצאת הנוסחה.

גל ברנס: הגדלנו את המקדם העיקרי בנוסחה, שהם הגוף שקובע את התוצאה שלה מ-0.3, 0.4, שזה גידול של 33% כדי לשקף את הייחוד של כלל המענקים.

איתן גינזבורג: נגיף האומיקרון הגיע אלינו ב-24 בנובמבר, וזה גם היום שהחלו ההגבלות.

איתן גינזבורג: המענקים האלה ניתנים רק לחודשים ינואר-פברואר.

איתן גינזבורג: בדצמבר גם היו מגבלות.

איתן גינזבורג: למה על דצמבר לא משפים?

גל ברנס: מבחינת מגבלות, המגבלה היחידה הייתה סגירת השמיים וניתן מענק ישיר לענף המלונאות והתיירות באותו זמן.

איתן גינזבורג: אני רוצה לומר משהו ביחס לעניין הענפים.

איתן גינזבורג: יש גורמים שמשתכרים מענף התיירות שאינם נופלים לרובריקה ולענף המלונאות והתעופה.

איתן גינזבורג: כל מיני אנשים.

איתן גינזבורג: יש גם מורי דרך, אבל יש גם חברות הסעות, יש גם חברות הפקות שמביאים כל מיני אנשים.

איתן גינזבורג: זה אקו-סיסטם שלם, זה לא רק תחום מסוים.

איתן גינזבורג: והם לא פוצו, הגם שהשמיים נסגרו ונפגעה פרנסתם.

איתן גינזבורג: והם לא יפוצו גם עכשיו.

גל ברנס: מה שאנחנו יודעים להגיד מהנתונים שאנחנו בדקנו, שגם עיקר התחלואה ובהתאם עיקר ההשפעה על העסקים היו בחודשים ינואר-פברואר.

גל ברנס: בנובמבר-דצמבר התחלואה הייתה מאוד נמוכה, ועיקר ההשפעה שאנחנו - - -

איתן גינזבורג: אבל מגבלות היו.

איתן גינזבורג: היו מגבלות.

גל ברנס: אני אומר, המגבלה היחידה הייתה סגירת השמיים.

גל ברנס: אנחנו חושבים שעיקר ההשפעה המשקית לא הגיעה משם, אלא מעצם זה שהיה היקף תחלואה מאוד גדול ואנשים היו בבידוד ופחות יכלו לצאת ולקיים את הפעילות הכלכלית.

גל ברנס: ענפים שבאותו זמן הערכנו שכן נפגעו באופן ישיר, השתדלנו לתת מענה כמה שיותר מידי.

גל ברנס: בגלל שעיקר התחלואה היה בחודשים האלה, ינואר-פברואר, ובהתאם היקף הפגיעה הכלכלית, ההערכה שלנו היא ששם נכון למקד את המענק, ובהתאם יהיו זכאים כמה שיותר עסקים בחודשים האלו.

איתן גינזבורג: תודה רבה.

ניר אורבך: אנחנו מיד נעבור להצבעה.

ניר אורבך: אני מחדש את הישיבה.

ניר אורבך: סעיף ז' לסדר-היום: בקשת הממשלה להקדמת הדיון בהצעת חוק מענק סיוע לעסקים בשל ההשפעה הכלכלית של זן אומיקרון של נגיף הקורונה החדש (הוראת שעה), התשפ"ב-2022 (מ/1538), לפני הקריאה הראשונה.

ניר אורבך: נעבור כעת להצבעה.

ניר אורבך: מי בעד?

ניר אורבך: ירים את ידו.

ניר אורבך: מי נגד?

ניר אורבך: בעד אישור הקדמת הדיון בהצעת החוק – חמישה.

ניר אורבך: הבקשה התקבלה.

ניר אורבך: אני חייב להגיד רק דבר אחד, אנחנו, יושבי-ראש סיעות הקואליציה, קיבלנו לפני כמה ימים מכתב חתום על ידי יושבי-ראש סיעות האופוזיציה שמבקש מאתנו להקדים דיון בנושא הזה והם התחייבו שבמידה שנקדים את הדיון, הם יצביעו בעד.

ניר אורבך: אז אני מצפה מהאופוזיציה שתצביע בעד ושהחוק הזה יעבור.

איתן גינזבורג: גם בחוק הזה וגם בחוקים אחרים שטובים לאזרחי מדינת ישראל.

ניר אורבך: נכון.

ניר אורבך: בהחלט.

ניר אורבך: תודה רבה.

איתן גינזבורג: תודה רבה.

ניר אורבך: תודה, אני נועל את הדיון.

ניר אורבך: המשך יום נעים ומוצלח לכולנו.